Official Journal L 117 , 26/04/2001 P. 0003 - 0004



Deċiżjoni tal-Kumitat Konġunt taż-ŻEE Nru 10/2001 tat-23 ta' Frar ta' l-2001 li temenda l-Anness II (dwar ir-Regolamenti Tekniċi, standards, ittestjar u ċertifikazzjoni) tal-Ftehim Ekonomiku Ewropew (FEE) IL-KUMITAT KONĠUNT TAŻ-ŻEE, Wara li kkunsidra l-Ftehim taż-Żona Ekonomika Ewropea, kif emendat permezz tal-Protokoll li jaġġusta l-Ftehim dwar iż-Żona Ekonomika Ewropea, hawnhekk iżjed il quddiem magħruf bħala "l-Ftehim", u partikolarment l-Artikolu 98 tiegħu, Billi: (1) Il-Kumitat Konġunt taż-Żona Ekonomika Ewropea emenda l-Anness II tal-Ftehim permezz tad-Deċiżjoni Nru 105/2000 tat-30 ta'Novembru ta' l-2000 [1]; (2) Id-Direttiva 2000/25/KE tal-Parlament Ewropew u tal-Kunsill tat-22 ta' Mejju ta' l-2000 dwar l-azzjoni li għandha tittieħed kontra l-emissjonijiet ta' pollutanti minn magni intiżi biex isaħħu t-trakters li jintużaw fl-agrikoltura u fil-foresti, u li temenda d-Direttiva tal-Kunsill 74/150/KEE għandha tiġi nkorporata f'dan il-Ftehim; (3) Billi l-adattamenti tad-Direttiva tal-Kunsill 74/150/KEE ta' l-4 ta' Marzu ta' l-1974 dwar l-approssimazzjoni tal-liġijiet ta' l-Istati Membri dwar l-approvazzjoni ta' tipi ta' trakters bir-roti li jintużaw fl-agrikoltura u fil-foresti [2] magħmul permezz tal-Kapitolu XI ta' l-Anness I ta' l-Att dwar il-kondizzjonijiet ta' l-adeżjoni tar-Repubblika ta' l-Awstrija, r-Repubblika tal-Finlandja u r-Renju ta' l-Isvezja, u l-arranġamenti li saru lit-Trattat li fuqu hi msejsa l-Unjoni Ewropea [3] għandhom ikunu nkorporati fil-Ftehim, IDDEĊIEDA KIF ĠEJ: Artikolu 1 L-1 Punt (id-Direttiva tal-Kunsill 74/150/KEE) fil-Kapitolu II ta' l-Anness II tal-Ftehim għandu jkun emendat kif ġej: 1. L-inċiżi li ġejjin għandhom jiġu miżjuda: "- 1 94 N: l-Att li jikkonċerna l-kondizzjonijiet ta' l-adeżjoni tar-Repubblika ta' l-Awstrija, r-Repubblika tal-Finlandja u r-Renju ta' l-Isvezja, u l-arranġamenti li saru lit-Trattat li fuqu hi msejsa l-Unjoni Ewropea (ĠU C 241, tad-29.8.1994, p. 21 kif aġġustat permezz tal-ĠU L 1, ta' l-1.1.1995, p. 1), - 32000 L 0025: Id-Direttiva 2000/25/KE tal-Parlament Ewropew u tal-Kunsill tat-22 ta' Mejju ta' l-2000 (ĠU L 173, tat-12.7.2000, p. 1)." 2. Qabel l-adattamenti, l-ittra "(a)" għandha tkun inkluża. 3. Dawn l-adattamenti li ġejjin għandhom jkunu miżjuda: "b) Fl-Anness I, dawn li ġejjin għandhom ikunu miżjuda fir-4 Appendiċi, l-1 punt, l-1 taqsima: "IS għall-Islanda FL għall-Liechtenstein 16 għan-Norveġja" Artikolu 2 It-testi tad-Direttiva 2000/25/KE tal-Parlament Ewropew u tal-Kunsill fl-ilsna Islandiċi u Norveġiżi, li għandhom ikunu ppubblikati fis-Suppliment tal-Ġurnal Uffiċjali tal-Komunitajiet Ewropej, għandhom ikunu awtentiċi. Artikolu 3 Din id-Deċiżjoni għandha tiġi fis-seħħ nhar l-24 ta' Frar ta' l-2001, dejjem jekk in-notifikazzjonijiet skond l-Artikolu 103(1) tal-Ftehim isiru lill-Kumitat Konġunt taż-ŻEE [4]. Artikolu 4 Din id-Deċiżjoni għandha tiġi ppubblikata fis-Sezzjoni taż-ŻEE u fis-Suppliment taż-ŻEE, li hemm fil-Ġurnal Uffiċjali tal-Komunitajiet Ewropej. Magħmul fi Brussel, nhar it-23 ta' Frar ta' l-2001. Għall-Kumitat Konġunt taż-ŻEE Il-President P. Westerlund [1] ĠU L 45, tal-15.2.2001, p. 5. [2] ĠU L 84, tat-28.3.1974, p. 10. [3] ĠU C 241, tad-29.8.1994, p. 21 kif aġġustat permezz tal-ĠU L 1, ta' l-1.1.1995, p. 1. [4] Ebda ħtiġijiet kostituzzjonali m'huma indikati. --------------------------------------------------